alexandrainst/scandi-wiki huggingface dataset:
Nils Erik Ulset

Nils Erik Ulset (født 16. juli 1983 på Tingvoll) er en norsk langrennsløper og skiskyter. Han representerer Tingvoll Idrettslag.

Han har en arvelig muskelsvekkelse i begge bein, og konkurrerer i klassen LW3. Han begynte å konkurrere i 1993.

Meritter 
 VM 2011
 8.-plass i skiskyting, jaktstart
 6.-plass i skiskyting, 10 km
 Sølv i skiskyting, 7,5 km
 Sølv i langrenn, stafett (sammen med Trygve Steinar Larsen og Vegard Dahle)
 Sølv i langrenn, 12,5 km
 Paralympiske vinterleker 2010
 Gull i skiskyting, 12,5 km, stående
 Sølv i skiskyting, 3 km sprint, stående
 Sølv i langrenn, 20 km, stående
 Paralympiske vinterleker 2006
 Bronse i skiskyting, både på 7,5 km og 12,5 km
 9.-plass på 5 km og 10 km
 14.-plass på 20 km
 VM 2003
 Bronse i skiskyting, 7,5 km
 Paralympiske vinterleker 2002
 Gull på 10 km og 20 km
 7.-plass i skiskyting

Utmerkelser 
 Den 9. januar 2010 vant Ulset prisen Årets funksjonshemmede utøver i Norge for sesongen 2009 på Idrettsgallaen 2010 i Håkonshall på Lillehammer.

Referanser

Eksterne lenker 
 

Norske handikappidrettsutøvere
Paralympiske mestere for Norge
Paralympiske sølvmedaljevinnere for Norge
Vinnere av Egebergs Ærespris
Deltakere for Norge under Paralympiske vinterleker 2010
Skiskyttere under Paralympiske vinterleker 2010
Deltakere for Norge under Paralympiske vinterleker 2014
Langrennsløpere under Paralympiske vinterleker 2014
Skiskyttere under Paralympiske vinterleker 2014
Deltakere for Norge under Paralympiske vinterleker 2018
Skiskyttere under Paralympiske vinterleker 2018
Deltakere for Norge under Paralympiske vinterleker 2022
Skiskyttere under Paralympiske vinterleker 2022
Fødsler i 1983
Gustavo Santaolalla

Gustavo Alfredo Santaolalla (født 19. august 1951 i Buenos Aires) er en argentinsk musiker, musikkprodusent og filmkomponist. Han regnes som en av grunnleggerne av musikkgenren Rock en Español og har siden 1980-tallet bl.a. vært kjent for å oppdage nye musikktalenter i Latin-Amerika. Santaolalla kombinerer i sin musikk rock, soul, afrikanske rytmer og latinamerikansk folkemusikk. Han har vunnet den amerikanske prisen Oscar for sin filmmusikk til to filmer (for Brokeback Mountain i 2006 og for Babel i 2007).

Diskografi

Album 
 1981: Santaolalla
 1995: GAS
 1996: Ronroco

Filmmusikk 
 1981: She Dances Alone
 1999: Insider
 2000: Amores Perros
 2002: 11'09"01 – September 11
 2003: 21 Grams
 2004: Salinas grandes
 2004: Motorsykkeldagbøkene
 2004: Collateral
 2005: Brokeback Mountain
 2005: North Country
 2006: Babel

Eksterne lenker 
 
 
 
 

Argentinske musikere
Argentinske komponister
Personer fra Buenos Aires
Oscar-vinnere (musikk)
Antonov An-72

Antonov An-72 ( NATO-kallenavn: «Coaler» ) er et ukrainsk STOL transportfly. Prototypen fløy første gang 22. desember 1977, og den første produksjonsserien fikk betegnelsen An-72A. An-72 er også produsert i spesialiserte versjoner som blant annet An-72AT, som er et fraktfly, An-72S, som er en variant som kan konfigureres som VIP-transport, passasjerfly for 38 passasjerer eller som ambulansefly, og An-72P som er et maritimt overvåkningsfly. An-72 har også blitt videreutviklet i form av An-74.

Spesifikasjoner

Referanser

Eksterne lenker 
 Wings Palette-fargelegging

An-72
Antonov An-072
Tomotors jetdrevne luftfartøy
Juan Álvarez

''For andre betydninger se også Juan Álvarez de Toledo

Juan Manuel Nepomuceno Álvarez Benitez (født 27. januar 1790, død 21. august 1867) var general og fungerte som president i Mexico i noen måneder fra den 4. oktober til den 11. desember 1855. Han deltok i de fleste større kriger i Mexico i det 19. århundre, slik som den meksikansk-amerikanske krigen, uavhengighetskrigen, reformkrigen med flere. Som republikaner og føderalist, ledet han Benito Juárez´ ayutlaplan i 1854 som førte til avsettelse av diktatoren Antonio López de Santa Anna.

Referanser

Meksikanske presidenter
Meksikanske generaler
Personer fra Guerrero
Narvik kommunale fotosamling

Narvik kommunale fotosamling er ei samling av historiske fotografier fra Narvik og Ofoten. Fotosamlinga har over 150 000 bilder, gitt til Narvik kommune av fotografer og fotofirmaer i byen og kommunen. Den blir administrert av Ofoten Museum/Museum Nord.

Bildene er i ferd med å bli digitalisert og registrert. Noen av bildene er lagt ut på nettstedet www.fotosamlinga.no, som ble etablert høsten 2004. Nettstedet har blant annet som mål å skaffe informasjon om bildene i fotosamlinga. I tilknytning til fotosamlinga er det dannet en forening, Fotosamlingas Venner, for å bistå museet i arbeidet med å bestemme og å digitalisere samlinga.

Eksterne lenker
 fotosamlinga.no – Narvik kommunale fotosamling 
 Museum Nord om Narvik kommunale fotosamling
 Ofoten Museum: Mer enn 150.000 bilder i Narvik kommunale fotosamling
 Ofoten Museum: Fotosamlinga.no har passert en halv million (april 2006)
 Fotosamlingas Venner

Kultur i Nordland
Kultur i Narvik
Narviks historie
Pelagio Antonio de Labastida y Dávalos

Pelagio Antonio de Labastida y Dávalos (født 21. mars 1816, død 4. februar 1891) var en meksikansk biskop og politiker. I begynnelsen av 1863 besøkte han pave Pius IX som utnevnte han til erkebiskop.

Referanser

Labastida y Davalos, Pelagio Antonio de
Labastida y Davalos, Pelagio Antonio de
Kunsthistorisches Museum

Kunsthistorisches Museum er et kunsthistorisk museum i Wien, og et av verdens ledende kunstmuseer.

Det ble åpnet av i 1891 samtidig med Naturhistorisches Museum av keiser-konge Frans Josef I av Østerrike-Ungarn. Museene ligner hverandre i arkitektur og står overfor hverandre ved Maria-Theresien-Platz. De ble tegnet av Gottfried Semper og Karl Freiherr von Hasenauer.

Eksterne lenker 
 

Kultur i Wien
Etableringer i 1891
Museer etablert i 1890-årene
1890-årene i Østerrike
Kunstmuseer i Østerrike
Naturhistorisches Museum

Naturhistorisches Museum er et stort naturhistorisk museum i Wien, og et av de viktigste naturhistoriske museene i verden.

Museet står rett overfor Kunsthistorisches Museum.

Eksterne lenker
 

Wien
Museer i Østerrike
Naturhistoriske museer
Byggverk fullført i 1891
Museer etablert i 1890-årene
1890-årene i Østerrike
Rev (maritimt)

Et rev er en grunne under vann, gjerne formet som en lang banke, så grunn at havet bryter. En egen type er korallrev.

Rev som har hatt betydning i norsk sammenheng
En kyststrekning utenfor Revtangen på Jæren kalles Jærens rev. 

Da emigrantskipet «Norge» gikk på et rev ved klippen Rockall den 28. juni 1904, mistet 635 mennesker livet – 224 av dem var norske.  En av dem som overlevde var Herman Wildenvey.

Se også
 Sandbanke

Eksterne lenker
 Faktaside om rev
 Artikkel i VG om forliset på revet ved Rockall

Geologi
Dag Idar Jøsang

Dag Idar Jøsang (født 19. juli , 1970) er en norsk journalist i Norsk Landbruk og Traktor, som utgis av forlaget Tun Media i Oslo. Han var konstituert redaktør i Norsk Landbruk og i Magasinet Traktor i en periode i årene 2007 til 2008. 

Han har tidligere vært redaktør i Tysvær Bygdeblad (fram til 2005). Før det jobbet han som journalist i Grannar. Jøsang medlem av kommunestyret på Bokn fra 1991 til 1994, og varamedlem i Rogaland fylkesting. Han var valgt inn for Høyre. Jøsang bor på Alværn på Nesodden, og har utdannelse i teknisk tegning og er cand. mag. blant annet med fagene historie og sammenlignende politikk fra Universitetet i Bergen.

Eksterne lenker 
 Traktor.no

Norske journalister
Fødsler i 1970
Strømsbrua

Strømsbrua går over Hillevågsstrømmen i Stavanger ved utløpet av Hillevågsvatnet. Den er 289 m lang. Brua ble åpnet av Kong Olav i 1960. Da den ble åpnet, slapp tungtrafikken fra Østre bydel i Stavanger å kjøre om sentrum, og trykket fra tungtrafikken i sentrum ble mye lettere. Veien over Strømsbrua er Fv427.

Se også
Liste over broer i Norge
Liste over broer i Norge etter lengde

Veibroer i Rogaland
Veier i Stavanger
Broer åpnet i 1960
1960 i Norge
Grønlandssel

Grønlandssel eller russekobbe (Pagophilus groenlandicus) er et seldyr som tilhører selfamilien (Phocidae). Arten er utelukkende utbredt i arktiske strøk i Nord-Atlanteren. Den har gjennom århundrer vært utsatt for selfangst, spesielt på grunn av pelsen. Kommersiell fangst på arten drives fortsatt av Canada, Norge og Russland, men arten er fredet på Svalbard.

Beskrivelse 

Grønlandssel er en mellomstor selart med sølvfarget pels og sort ansiktsmaske. Over ryggen har arten et karakteristisk svart harpe- eller salformet mønster. Voksne hanner kan bli inntil 190 cm lange og nå en maksimalvekt på cirka 200 kg. I gjennomsnitt veier imidlertid en typisk grønlandssel omkring 120–135 kg.

Utbredelse 
Arten består av tre bestander. Den største befinner seg utenfor østkysten av Newfoundland og inne i Saint Lawrence-bukta. En annen og betydelig mindre i Vestisen, mellom Grønland og Jan Mayen. Og en tredje i Østisen (Kvitsjøen). Totalbestandet er anslått til omkring 10 millioner dyr, hvorav cirka 1,4 millioner i Østisen (2010) og omkring 660 000 i Vestisen (2012).

Atferd 
Grønlandsselen gjør årlige lange pelagiske vandringer. Arten er en dyktig jeger og hvert individ spiser omtrent 4 kilo i døgnet. Voksne grønlandsseler er opportunistiske, men synes å foretrekke små stimfisk som lodde, sild og polartorsk. Dietten består imidlertid også av blekkspruter, amfipoder og skalldyr.

Grønlandsselene blir kjønnsmodne ved 4–8-årsalderen og kan leve til de blir mer enn 30 år gamle. Paringen foregår i vannet mot slutten av dieperioden. Ungene kastes rett på isen (i mars) og går så gjennom en intensiv 12 dagers dieperiode. Diende unger kalles kvitunger. En avvendt årsunge kalles svartunge og en umoden ungsel brunsel. Modne seler kalles gammelhund. De første ukene etter at ungen har blitt forlatt av mora tærer den på det spekklaget. Nylig avvente unger er avhengige av ulike krepsdyr når de begynner å fange mat selv. Mytingen skjer i mai.

Fylogeni 

Kladogrammet over viser slektskapet mellom de eksisterende artene i selfamilien.

Referanser

Eksterne lenker 
 
 Havforskningsinstituttet faktaark om grønlandssel

Seler
Pattedyr i Norge
Dyr formelt beskrevet av Johann Christian Erxleben
Pattedyr formelt beskrevet i 1777
Estadio Olímpico

Estadio Olímpico er et flerbruksstadion som blir mest brukt til fotballkamper. Stadionet ligger i Venezuelas hovedstad Caracas. Stadionet har en kapasitet på 38 000 og vil bli brukt i Copa América 2007.

Kamper i Copa América 2007

Bronsefinale 14. juli 2007:   1–3  

Fotballstadioner i Venezuela
Estadio Monumental de Maturín

Estadio Monumental de Maturín er et fotballstadion i Mérida i Venezuela. Stadionet har en kapasitet på 52 000 og er dermed det største fotballstadionet i Venezuela. Finalen i Copa América 2007 skal spilles på Estadio Monumental de Maturín. Stadionet kosta $85 000 000 å bygge.

Kamper i Copa América 2007

 Gruppespill, 1. juli 2007:   3–0  
 Gruppespill, 1. juli 2007:   2–1  
 Kvartfinale, 8. juli 2007:   6–0  

Fotballstadioner i Venezuela
Martin Ødegård

Martin Ødegård (født 15. februar 1985 i Ålesund) er nordisk (2007, 2016) og norsk (2009, 2010, 2012, 2016, 2017, 2018) mester i Othello. Han er utdannet sivilingeniør (Master of Technology) ved NTNU.

Han har også vunnet Norsk Grand Prix sammenlagt sesongene 06/07, 07/08, 08/09, 09/10 og 11/12, og deltatt i seks verdensmesterskap: Athen 2007 (23.-plass), Oslo 2008 (21.-plass), Gent 2009 (19.-plass), Roma 2010 (10.-plass) New York 2011 (17.-plass) og Leeuwarden 2012 (10.-plass), samt den japanske othelloturneringen Meijin i Tokyo (2008 og 2012).

I 2004 var han finalist i Abelkonkurransen i matematikk. Samme år ble han nr. 10 i den norske finalen i Fysikk-OL.

Referanser

Eksterne lenker 
 Radio Norge  radiointervju etter 10.-plassen i VM i Roma 2010
 Radio Norge radiointervju etter NM-seieren i Othello 2010
 Radio Ålesund radiointervju med Martin Ødegård

Norske othellospillere
Personer fra Ålesund kommune
Arne Kildal

Arne Kildal (født 10. desember 1885, død 7. desember 1972) var en norsk bibliotekspionér og filolog.

Kildal tok artium i 1903, ble cand. phil. i 1904, studerte filologi 1904-1905 og reiste til USA høsten 1905 for å utdanne seg til bibliotekar. Han ble «bachelor of library science» ved New York State University i 1907. Han arbeidet i ulike amerikanske bibliotek i tre år, deriblant Library of Congress. Han etterfulgte i 1910 Valborg Platou (1839–1928) som sjefsbibliotekar ved Bergen Offentlige Bibliotek, og lyktes å få realisert nybygg i 1917.  Frem til han ga seg i 1920 var han også en aktiv kulturarbeider. Han skrev om teater og litteratur avisene og holdt litterære foredrag. Kildal opprettet «Den billige folkeundervisning», som senere ble drevet under navnet «Kildals Kurser». Han sørget også for videregående undervisning for mange ubemidlede voksne.

I 1920 ble Kildal ansatt som presseutsending i Washington. Han virket i den stillingen i 5 år. Her var han meget aktiv og skrev mange artikler om Norge og norske forhold. Oppholdet i Amerika førte ham til vervet som generalsekretær i Nordmanns-Forbundet. Senere var han innom forlagsbransjen, litteratur- og teateranmelder i norsk presse, byråsjef i Kirkedepartementet 1937-49 og direktør i Statens bibliotektilsyn 1949-56.

Ordener og hedersbevisninger 
Kildal var innehaver av Dannebrogordenen, St. Olavsmedaljen og ble ridder av St. Olavs Orden i 1954.

Familie 
Han var sønn av statsråd og riksrevisor Birger Kildal (1849–1913) og Sofie Lund Berger (1851–1940).

I 1917 giftet Arne seg med Helga Gjerløw  (1886–1979), datter av professor Waldemar Christopher Brøgger (1851–1940).

Litteratur

Av Arne Kildal 
 1917: Bergens offentlige bibliotek. Festskrift ved indvielsen av den nye biblioteksbygning 3. december 1917
 1935: Amerikas stemme. Fra amerikansk litteratur og kulturliv
1938: Jubileumsskrift 1913-1938. Norsk biblioteksforening
1942: Slekten Kildal fra Otradalen. Biografisk-genealogiske optegnelser
 1945: Presse- og litteraturfronten under okkupasjonen 1940-1945
1949: Norske folkeboksamlinger. Fra leseselskapets tid til bibliotekreformen av 1902
1950: Bibliotek og folkeopplysning. Artikler og foredrag gjennom 40 år
 1959: Statens folkeopplysningsråd 1934-1959
1968: Bokhyllen er den stige. Essays og artikler

Annet 
 1955  Kulturoptimisme og folkeopplysning : festskrift til Arne Kildal på 70-års dagen 10. desember 1955

Referanser 

Norske bibliotekarer
Personer fra Oslo
St. Olavs Orden
St. Olavsmedaljen
Dannebrogordenen
Paul Simpson

Paul David Simpson (født 26. juli 1966 i Carlisle i Cumbria i England) er en tidligere britisk fotballspiller som spilte for ni engelske fotballklubber i årene 1983 til 2006. Han har også vært manager for fire engelske fotballklubber. Han er nå manager i Shrewsbury Town.

Meritter

Spiller 
 Rykket opp til Premier League med Derby i 1995/96-sesongen
 Rykket opp til 2. divisjon med Blackpool etter å vunnet playoff-finalen i 2000/01-sesongen
 Vant Football League Trophy med Blackpool i 2001/02-sesongen

Manager 
 Rykket opp til League Two med Carlisle etter å ha vunnet playoff-finalen i Conference National i 2004/05-sesongen
 Rykket opp til League One med Carlisle etter å ha vunnet League Two i 2005/06-sesongen

Referanser

Kilder 
 Rollin, Glenda & Rollin, Jack: SKYSPORTS FOOTBALL YEARBOOK 2004-05 (side 457). Headline Book Publishing, London. ISBN 0-7553-1526-X
 Mortimer, Gerald (2004): The Who´s Who of DERBY COUNTY (side 170). Breedon Books Publishing, Derby. ISBN 0-7553-1311-9

Eksterne lenker 
 

Engelske fotballtrenere
Engelske fotballspillere
Fotballspillere for Manchester City FC
Fotballspillere for Finn Harps FC
Fotballspillere for Oxford United FC
Fotballspillere for Derby County FC
Fotballspillere for Sheffield United FC
Fotballspillere for Wolverhampton Wanderers FC
Fotballspillere for Walsall FC
Fotballspillere for Blackpool FC
Fotballspillere for Rochdale AFC
Fotballspillere for Carlisle United FC
Fotballtrenere for Rochdale AFC
Fotballtrenere for Carlisle United FC
Fotballtrenere for Preston North End FC
Fotballtrenere for Shrewsbury Town FC
Fotballtrenere for Stockport County FC
Fotballtrenere for Northwich Victoria FC
Personer fra Carlisle
Grovfjordbrua

Grovfjordbrua er ei bru på fylkesvei 825 i Tjeldsund kommune i Troms. Brua krysser Grovfjorden mellom Grov og Myklevoll. Den er 177 meter lang og ble åpnet i desember 1968.

Se også
Liste over broer i Norge
Liste over broer i Norge etter lengde

Referanser

Eksterne lenker 
 Bilde av brua sett fra nordvest (fra lufta)
 Bilde av brua sett fra sørøst (fra lufta)

Veibroer i Troms og Finnmark
Veier i Tjeldsund
1968 i Norge
Broer åpnet i 1968
Francis Picabia

Francis-Marie Martinez Picabia (født 22. januar 1879, død 30. november 1953) var en maler og poet med fransk mor og spansk-cubansk far, tilknyttet den cubanske diplomatiske representasjonen i Paris.

Han var født i Paris og fikk sin kunstutdannelse ved både École des Beaux-Arts og École des Arts Decoratifs (kunsthåndverkskolen). Han kom i perioden 1903 til 1908 under innflytelse av Alfred Sisley, som var impresjonist. Senere var han kubist.

Rundt 1911 ble han med i gruppen Section d'Or, som pleide å møtes i atelieret til Jacques Villon i landsbyen Puteaux. Der ble han venn med Marcel Duchamp og kjent med Apollinaire, Albert Gleizes, Roger de La Fresnaye, Fernand Leger og Jean Metzinger.

Mellom 1913 og 1915 var han flere ganger i New York og deltok i kunstnerlivet der ved å introdusere modernismen for USA. Perioden kan kalles pre-dada, der han laget portraits mécaniques.  

I 1916 var han i Barcelona og ga ut sitt første Dada-tidsskrift kalt 391. Tidsskriftet fikk utvidet levetid ved at Duchamp støttet det fra USA. Interessen varte noen år, til han utviklet en sans for surrealismen. Fra 1925 var han tilbake i figurativt maleri.
 
I 1930-årene forbauset han verden med å gi ut en lang serie med bilder basert på erotisk pregede franske «Cocktail-bilder» fra mannfolkmagasiner. Stilen var langt fra den akademisk tradisjonelle måten å lage akt på. 

Han dro tilbake til Paris allerede før andre verdenskrig var over, malte abstrakt og skrev poesi. Våren 1949 var der en stor retrospektiv utstilling i Galerie René Drouin i Paris. 

Han døde i Paris, og er gravlagt i Cimetière de Montmartre.
Bildene selges i dag for over en million dollar.

Referanser

Eksterne lenker 
 
 
  Picabia images at CGFA
  Scans of Picabia's publication, 391
  391.org, contemporary dada publication following Picabia's 391
  After 391: Picabia's early multimedia experiments Short essay
  Dada Movement i MoMA Online Collection

Franske malere
Lyrikere
Personer fra Paris
Oda Fugelsnes

Oda Fugelsnes (født 3. juli 1990 i Trondheim) er en norsk fotballspiller. Hun spilte på bydelsklubben Sverresborg i Trondheim inntil hun dro til toppserielaget Trondheims-Ørn i 2006. Som 16-åring debuterte Fugelsnes for A-laget til Ørn. Dette skjedde da hun ble byttet inn i toppseriekampen mot Kattem den 5. mai 2007, og hun gjorde seg bemerket i sin debut ved å score Ørns femte og siste mål i kampen som endte med 5–2-seier til Ørn.

I løpet av 2007-sesongen spilte Oda Fugelsnes seg til fast plass på laget. Året etter slo hun gjennom for fullt, og hun var Ørn-spilleren som scoret nest flest seriemål for klubben i 2008. I en treningskamp i mars 2009 ble hun imidlertid korsbåndsskadet i en treningskamp, og mistet det dette hele sesongen. Januar 2012 fikk Oda sin første A-landskamp for Norge mot England. 

Oda Fugelsnes har spesielt gjort seg bemerket med sin fart, løpsstyrke og avslutningsteknikk.

Fugelsnes ble rangert som nummer 451 på listen over de 1000 beste idrettsutøverne i Trøndelag på avisa Nidaros sin kåring i 2020.

Meritter 
Med Trondheims-Ørns J19-lag:
 Vinner av Dana-Cup 2008

Med J19-landslaget:
 EM-sølv 2008

Med Trondheims-Ørn:
 Cupsølv 2010

Referanser

Eksterne lenker 
 
 Profil på Tronheims-Ørns hjemmeside

Norske fotballspillere
Fotballspillere for SK Trondheims-Ørn
Inkasso

Inkasso er inndriving av gjeld og fordringer som ikke er betalt innen forfall til opprinnelig fordringshaver.

Norge 
Det er ikke krav til at det sendes purring før saken går videre til inkasso, men det skal sendes et inkassovarsel som tilfredsstiller kravene i inkassolovens § 9, deriblant en betalingsfrist på minst 14 dager. Et inkassovarsel kan sendes fra fordringshaveren selv eller fra inkassoselskapet.

En privatperson som har pådratt seg en inkassosak uten å gjøre opp for seg, vil etter hvert få en betalingsanmerkning. Dette er en registrering i et kredittopplysningsregister til mulige kredittgivere om at en person eller et firma har en ubetalt fordring mot seg. Bankene utfører altså en obligatorisk kredittsjekk som gjør at betalingsanmerkninger og inkassosaker kommer til syne, noe som kan begrense mulighetene for at søkere blir innvilget et lån. I noen tilfeller er det likevel mulig å få lån med inkasso, så lenge man klarer å stille med sikkerhet i bolig eller annen eiendom. Privatpersoner som ønsker innsyn i egne betalingsanmerkninger får se dette gratis.

Opprinnelig fordringshaver kan engasjere et inkassofirma til å kreve inn beløpet (pluss inkassogebyrer). I Norge er det fremdeles slik at bevillingen til å inndrive inkasso er personlig, men en prosess for å endre dette er igangsatt.

Norske fordringshavere har også lov til å utføre inkassoprosessen for egne fordringer i eget navn. Dette kalles egeninkasso, og fungerer omtrent på samme måte som vanlig inkasso, men med vesentlig lavere inkassosalær og færre betalingsincentiver.

Hvis ikke beløpet blir betalt, kan inkassofirmaet blant annet sørge for å få solgt eventuelle objekter det er tatt pant i.

Norske forbrukere har et sterkt rettsvern når det gjelder inkasso og kredittverdighet.

Referanser

Se også 
 Gjeldsordning
 Gjeld

Eksterne lenker 
 Temaartikkel om purring og inkasso i Altinn - Starte og drive bedrift. 

Finans
Pengekravsrett
Personlig økonomi
Bedriftsøkonomi
Pengeinnkreving
Tofu

Tofu (tradisjonell kinesisk: 荳腐, forenklet kinesisk: 豆腐, pinyin: dòufu), også kalt bønneost, er et tradisjonelt soyaprodukt med opphav i Asia. Det lages av soyamelk tilsatt et koagulerende middel, som for eksempel syre (sitronsaft eller eddik). Massen som da samler seg siles, presses, kjøles og tilberedes/konserveres etter smak.

Tofu er rikt på proteiner, og har svært lavt fettnivå og er derfor populært blant vegetarianere og helseentusiaster. Det kan også brukes av melkeallergikere som alternativ til ost i matlagingen.

Tofu har sitt opphav i Kina under Han-dynastiet. Farmakologen Li Shizhen fra Ming-dynastiets tid beskrev hvordan man lager tofu i sitt verk Bencao Gangmu.

Etymologi 
Det norske ordet tofu kommer fra det japanske tōfu (豆腐), som igjen kommer fra det kinesiske dòufu (豆腐 eller 荳腐), som betyr «bønne» (豆) pluss «ferment» 腐).

Forskjellige typer tofu

Fersk tofu 
Fersk tofu er produsert direkte fra soyamelken.
 Fast tofu
Denne typen tofu har en fast struktur. Den er egnet til å bli skåret i terninger eller skiver og stekt, bakt eller frityrstekt. Ettersom den beholder formen kan den spises med spisepinner.
 Silketofu
Silketofu har en bløtere konsistens enn fast tofu. Den er egnet til bruk i sauser, kremer og suppe.

Forarbeidet tofu 

 Røkt tofu
Denne type tofu er fast tofu som er blitt røkt (for eksempel over bøk). Dens spesielle smak gjør den velegnet som erstatning for røkt kjøtt.

 Marinert tofu
Fast tofu kan legges i en marinade av for eksempel soyasaus, eddik eller sesamolje samt diverse krydder og urter. Ettersom fersk tofu i seg selv har en heller nøytral smak, får det meste av smaken fra marinaden.

 Frysetørket tofu
Frysetørket tofu er meget lett og holdbar. Den skal ligge i varmt vann eller buljong før bruk, og får så en svampaktig struktur.

 Frityrstekt tofu
Frityrstekt tofu er fast tofu som skjæres i små terninger og frityrstekes slik at den får en gyllen, sprø overflate og en svampaktig struktur innvendig.

 Frossen tofu
Å fryse fast tofu får vanninnholdet til å krystalliseres, noe som resulterer i dannelsen av hull. Tofuen får samtidig en gulaktig farve. Frossen tofu tines før bruk.

Referanser

Eksterne lenker 
 

 

Matingredienser
Kinesisk mat
Koreansk mat
Japansk mat
Belgfruktretter